Kommissionens forordning (EF) nr. 2062/2003
af 24. november 2003
om ændring af Rådets forordning (EF) nr. 2368/2002 om gennemførelse af Kimberley-processens certificeringsordning for international handel med uslebne diamanter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2368/2002 om gennemførelse af Kimberley-processens certificeringsordning for international handel med uslebne diamanter(1), senest ændret ved Kommissionens forordning (EF) nr. 1880/2003(2), særlig artikel 20, og
ud fra følgende betragtninger:
(1) I henhold til artikel 20 i forordning (EF) nr. 2368/2002 kan listen i bilag II over deltagende parter i Kimberley-processens certificeringsordning og de kompetente myndigheder, de har udpeget til at udstede og godkende deres certifikater, ændres.
(2) Republikken Slovenien har anmodet Kommissionen om at få ændret sin kompetente myndighed.
(3) Formandskabet for Kimberley-processens certificeringsordning har i meddelelse af 7. november 2003 forelagt en ajourført liste over de deltagende parter. Ajourføringen af listen vedrører tilføjelsen af Brasilien, Ghana, Rumænien og Togo som deltagende parter. Bilag II skal derfor ændres i overensstemmelse hermed -
UDSTEDT FØLGENDE FORORDNING:
Artikel 1
Bilag II til forordning (EF) nr. 2368/2002 erstattes af teksten i bilaget til nærværende forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den finder anvendelse fra den 7. november 2003.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. november 2003.